# Innovaatioklusterirahoituksen tilintarkastajan raportti erikseen sovituista toimenpiteistä

***[rahoituksen saajalle]***

Olemme suorittaneet alla luetellut erikseen sovitut toimen­piteet, jotka liittyvät Innovaatiorahoituskeskus Business Finlandin (jäljempänä Rahoittaja) [rahoituksen saaja]:lle [Y-tunnus] myöntämään rahoituspäätökseen diaarinumero [xxx/xx/xxxx] sekä koko projektin aikana [**dd.mm.20yy – dd.mm.20yy**] annettuihin kustannustilityksiin yhteensä **xxx euroa[[1]](#footnote-1)**.

Toimeksianto on suoritettu Kansainvälisen liitännäispalvelu­standardin ISRS 4400 Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta ja Rahoittajan Innovaatioklusterirahoituksen rahoitusehtojen [päätöshetkellä voimassa olleiden rahoitusehtojen päiväys] (jäljempänä rahoitusehdot) ja mahdollisten rahoituspäätöksen erityisehtojen mukaisesti.**[[2]](#footnote-2)**

Projektin vastuullinen johtaja vastaa kustannustilityksestä sekä siitä, että kustannustilityksessä esitetyt kustannukset ovat projektin aiheuttamia, ne on kohdennettu projektille rahoitusehtojen edellyttämällä tavalla ja ne liittyvät innovaatioklusteriorganisaation toimintatuen tai investointituen mukaisiin toimintoihin.

Koska alla mainitut toimenpiteet eivät muodosta tilintarkastusstandardien mukaista tilintarkastusta eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta.

Jos olisimme suorittaneet lisätoimenpiteitä taikka tilin­tarkastusstandardien mukai­sen tilintarkas­tuksen tai yleisluonteista tarkastusta koskevien standardien mukaisen yleisluon­teisen tarkastuksen, tietoomme olisi saattanut tulla muita seikkoja, joista olisimme raportoineet teille.

Seuraavat erikseen sovitut toimenpiteet on suoritettu yksinomaan siksi, että Rahoittaja voisi niiden perusteella arvioida rahoitusehtojen noudattamista.

1. **Projektikirjanpito.** Saimme käyttöömme rahoituksen saajan projektikirjanpitoa koskevan kuvauksen ja haastattelimme [xx/xx] selvittääksemme
	* projektikirjanpidon toteutusta ja luotettavuutta,
	* jäljitettävyysketjun aukottomuutta ja
	* onko projektikirjanpito rahoitusehtojen mukainen.
2. **Työajanseuranta.** Saimme käyttöömme rahoituksen saajan projektin työajanseurantaa koskevan kuvauksen ja haastattelimme [xx/xx] selvittääksemme
	* työajanseurannan toteutusta ja luotettavuutta sekä
	* onko työajanseuranta rahoitusehtojen mukainen.
3. **Palkkakustannukset.** Suoritimme kustannustilityslomakkeen tietojen osalta alla mainitut toimenpiteet. Toimenpiteet kattoivat 30 % projektille tilitetyistä rahapalkoista ja 15 % projektille tilitettyjen rahapalkkojen maksuista.
	* Vertasimme kustannustilitykseen sisältyvän palkkaerittelylomakkeen kohdassa ”Raportointi­jaksolla maksettu kokonaisrahapalkka” ilmoitettua summaa rahoituksen saajan palkkakirjanpitoon ja varmistimme, että 15 % kokonaisrahapalkoista oli maksettu.
	* Vertasimme palkkaerittelylomakkeen kohdassa ”Projektin tunnit raportointijaksolla” ilmoitettua tuntimäärää projektin työajanseurantaan.
	* Jos Rahoittajan rahoitusehdot edellyttävät jonkun henkilön osalta kokonaistyöajan seurantaa, vertasimme kohdassa ”Kokonaistyötunnit raportointijaksolla” ilmoitettua tuntimäärää henkilön kokonaistyöajan­seurantaan.
4. **Muut kustannuslajit.** Saimme käyttöömme kustannuslajikohtaisen erittelyn kustannustilityksessä ilmoitetuista kustannuksista ja suoritimme alla mainitut toimenpiteet. Toimenpiteet kattoivat 30 % projektille tilitetyistä kustannuksista ja 15 % projektille tilitettyjen kustannusten maksuista. Arvioimme valittujen kustannusten osalta
	* perustuvatko ne projektikirjanpitoon ja rahoituksen saajan kirjanpitoon
	* ovatko niiden perusteena olevat menot maksettuja
	* ovatko ne hankkeen kestoaikana suoriteperusteisesti syntyneitä
	* ovatko niiden perusteena olevat menot arvonlisäverottomia
	* kustannuslajikohtaista esittämistä.

Seuraavien kustannuslajien osalta arvioimme lisäksi:

* + Matkakustannukset
		- ovatko matkakustannukset Verohallinnon päätöksen mukaisia
	+ Aine- ja tarvikekustannukset
		- perustuvatko aine- ja tarvikekustannukset laskuun
		- ovatko rahoituksen saajan sisäiset aine- ja tarvikeveloitukset omakustannus­hintaisia
	+ Laiteostot
		- perustuvatko investointituen perusteena olevien maa-alueiden, rakennusten ja laitoksien tai koneiden ja laitteiden hankintakustannukset laskuun
		- haastattelimme [xx/projektin johtoa] selvittääksemme projektille tilitettyjen laiteostojen osalta, onko hankittu aineellinen omaisuus pääsääntöisesti projektin käytössä
	+ Laitevuokrat
		- perustuvatko laitevuokrat laskuun
		- ovatko laitevuokrat enintään kyseisen laitteen ostohinnan suuruisia
		- etteivät ne sisällä hallinto-, rahoitus-, vakuutus-, korjaus- ja muita vastaavia menoja/tai jos edellä mainittuja eriä ei pystytä erittelemään, ovatko laitevuokrat enintään 50 % kyseisen laitteen vuokramenoista
	+ Ostetut palvelut
		- perustuvatko ostetut palvelut laskuun
		- onko konserni-/intressiostot tilitetty katteettomina
			* onko rahoituksen saajan loppuraporttiin liitetty riippumattoman tilintarkastajan laatima tarkastusraportti myyjän kustannuksista

Läpikäytyjen kustannusten osalta olemme arvioineet ovatko kustannukset rahoituksen saajan hyväksymiskäytäntöjen mukaisesti hyväksyttyjä. Läpikäynnissä on arvioitu vain edellä mainittuja seikkoja. Meillä ei ole edellytyksiä arvioida, ovatko kustannukset hankkeesta aiheutuneita menoja eikä sitä, liittyvätkö ne innovaatioklusteriorganisaation toiminta- tai investointituen mukaisiin toimintoihin. Projektin vastuullinen johtaja vastaa siitä, että kustannustilityksessä esitetyt kustannukset ovat projektista aiheutuneita menoja ja ne liittyvät innovaatioklusteriorganisaation toiminta- tai investointituen mukaisiin toimintoihin. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä alla olevien havaintojen yhteydessä.

1. **Laskennalliset kustannukset.** Haastattelimme [xx/projektin johtoa] selvittääksemme projektille tilitettyjen laskennallisten kustannusten laskentaperusteita. Henkilösivu- ja yleiskustannusten laskentaperusteita ei tarvitse selvittää.
2. **Muu julkinen tuki.** Haastattelimme [xx/projektin johtoa] selvittääksemme, onko rahoituksen saaja saanut projektille muuta julkista tukea.
3. **Julkiset hankinnat.** Haastattelimme [xx/projektin johtoa] selvittääksemme, onko rahoituksen saaja noudattanut projektille tilitettyjen kustannusten osalta julkisia hankintoja koskevaa lainsäädäntöä.[[3]](#footnote-3)

**Havaintomme ovat seuraavat:**

1. **Projektikirjanpito.** Kohdassa 1 totesimme, että rahoituksen saajan projektikirjanpito on toteutettu seuraavasti: [*kuvaa rahoituksen saajan projektikirjanpitoa koskevan kuvauksen ja haastattelun perusteella, miten projektista aiheutuneet kustannukset ovat yksilöitävissä ja miten niiden yhteys kirjanpitoon ja kustannustilitykseen on todennettavissa*].
2. **Työajanseuranta.** Kohdassa 2 totesimme, että rahoituksen saajan projektin työajanseuranta on toteutettu seuraavasti: [*kuvaa rahoituksen saajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esimies tai projektin vastuullinen johtaja työtunnit vähintään kerran kuukaudessa*].
3. **Palkkakustannukset.** Kohdassa 3 totesimme, että läpikäydyt kustannustilitykseen sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...] ja että läpikäydyt kokonaisrahapalkat oli maksettu.
4. **Muut kustannuslajit.** Kohdassa 4 totesimme, että
	* läpikäydyt kustannukset perustuvat projektikirjanpitoon ja rahoituksen saajan kirjanpitoon
	* kustannukset ovat hankkeen kestoaikana suoriteperusteisesti syntyneitä
	* ne on kustannuslajikohtaisesti asianmukaisesti esitetty ja että
	* kustannusten perusteena olevat menot on maksettu ja
	* ne ovat arvonlisäverottomia.

Lisäksi totesimme, että:

* + matkakustannukset ovat Verohallinnon päätöksen mukaisia
	+ aine- ja tarvikekustannukset perustuvat laskuun ja rahoituksen saajan sisäiset aine- ja tarvikeveloitukset ovat omakustannushintaisia
	+ laiteostoissa tilitetyt maa-alueiden, rakennusten ja laitosten sekä koneiden ja laitteiden hankintakustannukset perustuvat laskuun
	+ laiteostoissa tilitetty aineellinen omaisuus on pääsääntöisesti projektin käytössä
	+ laitevuokrat perustuvat laskuun ja ovat enintään kyseisen hankinnan ostohinnan suuruisia eivätkä sisällä hallinto-, rahoitus-, vakuutus-, korjaus- ja muita vastaavia menoja/tai ovat enintään 50 % kyseisen hankinnan vuokramenoista
	+ ostetut palvelut perustuvat laskuun
	+ ostetut palvelut konserni-/intressiyrityksiltä on sisällytetty kustannuksiin katteettomina
1. **Laskennalliset kustannukset.** Kohdassa 5 totesimme, että projektille tilitettyjen laskennallisten kustannusten laskentaperusteet ovat seuraavat: [*kuvaa käytetyt laskentaperusteet*].
2. **Muu julkinen tuki.** Kohdassa 6 totesimme, että projektin johdon mukaan rahoituksen saaja ei ole / on saanut projektille muuta julkista tukea. [*luettele saadut muut julkiset tuet*]
3. **Julkiset hankinnat.** Kohdassa 7 totesimme, että projektin johdon mukaan rahoituksen saaja on / ei ole noudattanut projektille tilitettyjen kustannusten osalta julkisia hankintoja koskevaa lainsäädäntöä. [*selosta mahdollinen hankintalainsäädännön noudattamatta jättäminen*]

Raporttimme on tarkoitettu yksinomaan tämän raportin ensimmäisessä ja toisessa kappaleessa mainittuun käyttöön eikä sitä pidä käyttää muuhun tarkoitukseen eikä luovuttaa Rahoittajan lisäksi millekään muulle osapuolelle. Rahoittajalla on kuitenkin oikeus luovuttaa tämä raportti muille viranomaisille rahoituksen valvontaa varten. Tämä raportti koskee vain edellä yksilöityä kustannustilitystä, eikä se koske [rahoituksen saaja]:n tilinpäätöstä kokonaisuutena.

paikka ja aika

Tilintarkastusyhteisö A
HT/KHT/JHT/JHTT X:n allekirjoitus
HT/KHT/JHT/JHTT X:n nimenselvennys, puhelinnumero ja sähköpostiosoite
Tilintarkastusyhteisö A:n osoite ja postinumero

1. Tilintarkastaja vahvistaa projektin kokonaiskustannukset. [↑](#footnote-ref-1)
2. Vertailu tehdään rahoituksen myöntämishetkellä voimassa olleisiin rahoitusehtoihin. [↑](#footnote-ref-2)
3. Tämä toimenpide koskee vain sellaisia projekteja, joissa yhtiön Rahoittajalta saama ja muu julkinen tuki on yhteensä yli puolet kustannuksista tai rahoituksen saaja on julkinen hankintayksikkö. [↑](#footnote-ref-3)